# Behov

### Fra Wikipedia, den frie encyklopædi

Du har nye beskeder (forskel fra næstsidste redigering).

Behov betyder ifølge 'Ordbog over det Danske Sprog': "det at trænge til eller have nødvendig brug for, behøve noget; trang (til noget, som ikke godt kan undværes); fornødenhed." Et behov er altså noget som skal tilfredsstilles for at noget kan overleve, blive ved med at eksistere, vokse eller udvikle sig. For at et behov kan blive tilfredsstillet kræver det motivation og handling.

Begrebet behov optræder inden for de fleste videnskabelige discipliner.

## [redigér] Biologi

Ofte optræder begrebet behov, når der tales om biologiske nødvendigheder for livets opretholdelse.

## [redigér] Sociologi og Samfund

Man taler inden for sociologien om sande og kunstige behov. De sande behov skal forstås som de rent biologiske behov, og de kunstige behov skal forstås som de behov, forbrugerindustrien forsøger at få os til at følge. Eksempler på kunstige behov kan ses i hele modeindustrien og i fødevareindustriens "functional food" koncept. Også indtagelse af rusmidler betragtes som et kunstigt behov.

## [redigér] Psykologi

Psykologisk set skelnes der mellem medfødte og tillærte behov. Maslows behovspyramide, udviklet af Abraham Maslow, er en model inden for den humanistiske psykologi .

## [redigér] Psykoterapi

Inden for psykoterapien kan et behov betragtes som en søgen efter en ligevægtstilstand i krop og sind.

## [redigér] Sundhedsfagligt

### [redigér] Social - og Sundhedsfagligt

Maslows behovspyramide er en model til at betragte behov på ud fra mangelbehov og vækstbehov. Den er brugt som grundlæggende model inden for social- og sundhedssektoren, hvor igennem det uddannede peronale kan evaluere den enkelte patient eller borgers behov for hjælp.

### [redigér] Sygeplejeplejefagligt

Der findes inden for sygeplejen flere forskellige behovsteoretikere, der hver især søger at definere patientens behov. Disse kan være hierakisk ordnet, som hos Maslow, eller ligeværdigt sidestillede, ligesom både fysiske, psykiske, sociale/kulturelle og åndelige/religiøse behov kan indgå. Nogle af disse teorier tager udgangspunkt i Maslow, mens andre søger at nytænke begrebet eller dets anvendelse.

### [redigér] Lægefagligt

For at kurere sygdom og fremme sundhed betragtes behov oftest som naturvidenskabeligt identificérbare faktorer, der kan påvirkes i positiv eller negativ retning.

### [redigér] Psykiatri

Inden for psykiatrien skal behov betragtes, som de forskellige motiver, der ligger bag de handlinger, der får et menneske til at søge at opretholde en normal livsudvikling. Er målet nået og ligevægten er oprettet, så er behovet tilfredsstillet. En psykiater fokuserer primært på det medicinske behov i forhold den diagnose, som klienten har.

## [redigér] Litteratur, dansk

- Nielsen, John B., 'Psykiatrisk ordbog, Høst & Søns Forlag 1982

## [redigér] Se også

- Abraham Maslow

## [redigér] Eksterne henvisninger

- ODS - Behov

Hentet fra "http://da.wikipedia.org../../../b/e/h/Behov.html"

Kategori: Psykologi

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Česky
- Deutsch
- English
- Français
- Italiano
- Lietuvių
- ‪Norsk (bokmål)‬
- Polski
- Simple English
- Slovenčina
- Svenska